Deep Fighter
I Deep Fighter er du på mission dybt nede i havet, hvor din koloni er truet både af aggressive fjender og rumlende vulkaners udbrud. Denne demo har de første fire missioner, hvor du lærer at håndtere din ubåd og løse forskellige undervandsopgaver. Du bliver ledt igennem missionerne fra basen, men pas på de farlige undervandsedderkopper! 

I starten af spillet er du i en hangar, hvor du først kan besøge Briefing Room for at få forklaret situationen. For at komme i gang med selve spillet klikker du på din ubåd, og du er i gang. 

Du bruger musen og piletasterne til at navigere din ubåd, venstre musetast til at skyde, og højre musetast til at aktivere dit udstyr (losning, værktøj m.m.). TAB-tasten giver dig et oversigtskort over området, hvor du med højre musetast kan markere aflæsningspunkter og andre vigtige steder. Den lyseblå cirkel på din radar viser dig løbende, hvor du bør sejle hen for at komme videre i din mission.